ทุกครั้งที่ผมแวะไปทำธุระที่พัทลุงต้องไม่พลาดที่จะแวะเวียนไปซื้อขนมของฝากจากร้านนี้ นอกจากกะหรี่ปั๊บอร่อย ทอดใหม่ร้อนๆ กันตลอดเวลาแล้ว ขนมอื่นๆ ก็ยังอร่อยไม่แพ้กัน แถมยังมีโปรโมชันซื้อครบทุกๆ 100 บาท รับไปเลยเครื่องดื่มฟรี 1 แก้ว  

กะหรี่ปั๊บชิ้นละ 10 บาท ผมชอบไส้ไก่มากที่สุด ตัวแป้งขณะร้อนๆ กรอบ หอม ไส้อัดแน่น ปรุงรสชาติได้ดี อร่อยติดปาก ชิ้นเดียวไม่เคยพอ ถ้าวัดกันที่ปริมาณบอกได้เลยว่าคุ้มค่าเกินราคา 

วุ้นข้าวในน้ำใบเตย (35 บาท) ของหวานที่ทานแล้วชื่นใจ กับวุ้นข้าว เนื้อหนึบๆ ในน้ำใบเตยหอมอ่อนๆ รสหวานกำลังดี 

เครื่องดื่ม ไม่เคยซื้อสักแก้วครับ แต่ได้ฟรีเพราะโปรโมชันนี่แหละ กาแฟโฮจิมินห์ แก้วนี้รสขมเข้ม หอมกรุ่นกลิ่นกาแฟ  ส่วนมะพร้าวนมสดปั่น อีกแก้วประจำที่ติดใจผม ห๊อม หอม กลิ่นมะพร้าวผสมผสานกับนมสดได้แบบลงตัว อีกแก้วที่เพิ่งเคยลอง คือ ข้าวโพดนมสดปั่น แก้วนี้อร่อยไม่แพ้กันครับ 

โดยรวมแล้วยังคงฟาดให้ 4 ดาว เหมือนเดิมครับ ขนมอร่อยๆ ราคาไม่แพงแบบนี้ จะซื้อไปทานเองก็ได้ หรือติดไม้ติดมือไปฝากคนอื่นก็ดี แถมโปรโมชันสุดคุ้มแบบนี้จะให้พลาดได้ยังไง

ร้านเปิด 7.30 - 22.00 น. ครับ   

